Edvin Murati

Edvin Murati (s. 12. marraskuuta 1975 Tirana) on albanialainen entinen jalkapalloilija. Hänen pelipaikkansa oli keskikentän vasemmalla laidalla.

Murati pelasi urallaan 46 ottelua Ranskan pääsarjassa Ligue 1:ssä edustaen Paris Saint-Germainia ja Lilleä. Lisäksi hän pelasi pääsarjatasolla Kreikan Superliigan Iraklis Thessalonikissa 66 ottelun verran.

Albanian maajoukkueessa Murati pelasi 42 maaottelua vuosina 1998–2006 ja teki neljä maalia.

Lähteet 

Albanialaiset jalkapalloilijat
Vuonna 1975 syntyneet
Elävät henkilöt